Կա տարիների արված աշխատանք ու կա վերաբերմունք այդ աշխատանքի հանդեպ․ դա է պատճառը, որ ինձ համարում եմ թանկ վարձատրվող դերասան: Ես ունեմ իմ աշխատանքային պայմանները, ունեմ իմ թիմը, որը միշտ ինձ հետ է: Եթե որևէ դերասան կարող է բացել իր զգեստապահարանն ու վերցնել հագուստ, ձեռքի տակ ունեցած միջոցներով հարդարվել ու գնալ նկարահանման, ես ինձ նման բան թույլ տալ չեմ կարողանում: Ունեմ ոճաբան և վարսահարդար, որոնք մշտապես զբաղվում են իմ իմիջով: Նույնիսկ եթե պետք է փնթի վիճակում լինել, ուրեմն՝ դա էլ պետք է անել գրագետ: Տեղում ոչնչի չեմ համաձայնվում, ու դա պարտադիր է յուրաքանչյուր նկարահանումից առաջ, կապ չունի՝ մեծ տեսարան է, թե փոքր էպիզոդ: